Diari Oficial de la Generalitat Valenciana


Sumari del DOGV 3738, del 27-04-2000 (2000/2820)

ORDRE de 27 de març de 2000, de la Conselleria de Sanitat, per la qual regula la tramitació de les sol·licituds d'autorització sanitària prèvia a la inscripció d'indústries i els establiments alimentaris en el Registre General Sanitari d'Aliments i es fixa la documentació que cal adjuntar a la sol·licitud.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/03/27/(2)/dof/vci/html**

### Dades del document

Número de DOGV
:   3738

Data del DOGV
:   27-04-2000

Secció del DOGV
:   I. DISPOSICIONS GENERALS

Número del document
:   2000/2820


Data del document
:   27-03-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * política sanitària
    * indústria agroalimentària
    * legislació
    * control sanitari
    * registre de documents
    * control d'aliments

ORDRE de 27 de març de 2000, de la Conselleria de Sanitat, per la qual regula la tramitació de les sol·licituds d'autorització sanitària prèvia a la inscripció d'indústries i els establiments alimentaris en el Registre General Sanitari d'Aliments i es fixa la documentació que cal adjuntar a la sol·licitud. [2000/A2820]
  
El Reial Decret 1.712/1991, de 29 de novembre, sobre el Registre General Sanitari d'Aliments, estableix, a fi de protegir la salut pública, l'obligació d'inscripció en aquest registre de les indústries, els establiments i els productes que especifica en els articles 2 i 4. L'article 3 fixa, també, en el cas d'indústries i establiments, la necessitat d'una autorització sanitària de funcionament que haurà de concedir la comunitat autònoma competent segons el lloc d'ubicació de les indústries i que en tot cas serà prèvia a la inscripció en el registre. Segons l'article 5, els preparats alimentaris per a règims dietètics o especials (llevats d'aquells que una reglamentació pròpia excloga) hauran de notificar-se abans o alhora que es comercialitzen. Els que considera l'article 11 ho faran davant la comunitat autònoma competent segons el territori, la qual en farà la tramitació.
  
Fins al moment la Comunitat Valenciana no ha regulat normativament el procediment per a la tramitació de les sol·licituds d'autorització sanitària per al funcionament de les indústries i els establiments alimentaris. És per això que, a fi d'assolir una major agilitat en la gestió dels expedients, cal establir la documentació preceptiva segons el tipus de sol·licitud, i també fixar els òrgans competents per a la tramitació i concessió de l'autorització sanitària.
  
Per tant, i a l'empara del que disposa l'article 38.1 de l'Estatut d'Autonomia i fent ús de les facultats previstes en el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat,
  
ORDENE
  
Article 1
  
Estan subjectes a autorització sanitària autonòmica de funcionament i inscripció en el Registre General Sanitari d'Aliments del Ministeri de Sanitat i Consum, sense les quals seran considerades clandestines, les indústries i els establiments recollits en l'article 2 del Reial Decret 1.712/1991, de 29 de novembre, sobre el Registre General Sanitari d'Aliments.
  
Article 2
  
L'autorització sanitària de funcionament serà atorgada pel director o la directora general per a la Salut Pública, i està condicionada al compliment de la normativa sanitària aplicable en cada cas.
  
Article 3
  
Quant al que disposen els articles 9 i 10.3 del Reial Decret 1.712/1991, de 29 de novembre, sobre el Registre General Sanitari d'Aliments, les autoritzacions sanitàries inicials hauran de ser objecte de convalidació cada cinc anys, o abans si es produïren modificacions en les instal·lacions o processos fonamentals.
  
Article 4
  
Les dades d'identificació de les indústries, les activitats que fan, etc., hauran de coincidir sempre amb les que consten en l'autorització sanitària, i se n'ha de comunicar qualsevol variació que es produïsca a l'autoritat sanitària, segons que preveu l'annex, perquè s'autoritze.
  
Article 5
  
Les sol·licituds a què es refereix la present ordre s'adreçaran als centres de salut pública del territori en què estiga l'establiment, sense perjudici de la seua possible presentació segons que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 6
  
Les sol·licituds hauran de tenir els requisits que figuren en l'annex, i s'hauran de lliurar amb la documentació que s'hi especifica.
  
Article 7
  
Quan una empresa es trasllade a un altre domicili dins de la mateixa província, podrà conservar, a petició de la persona interessada, el número del Registre General Sanitari d'Aliments que tenia assignat a les instal·lacions anteriors, si ho autoritza l'autoritat sanitària segons el que preveu aquesta ordre.
  
Article 8
  
L'autorització sanitària podrà ser anul·lada pel director o la directora general de Salut Pública en qualsevol moment, bé a petició de la persona interessada, bé d'ofici, i després de l'audiència de la persona interessada, quan s'infringisca la reglamentació aplicable en cada cas o per motius d'exactitud de les dades que figuren en l'autorització o per no haver sol·licitat la convalidació, i se'n farà sabedor el Ministeri de Sanitat i Consum, segons que preveu l'article 9.3 del Reial Decret 1.712/1991, de 29 de novembre.
  
València, 27 de març del 2000
  
El conseller de Sanitat,
  
José Emilio Cervera Cardona
  
ANNEX
  
Documentació que cal aportar amb els diferents tipus de sol·licituds
  
Autorització sanitària inicial d'indústries i establiments alimentaris
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria i de l'activitat.
  
d) Productes objecte de l'activitat, i procedència. En el cas d'additius, se n'indicarà a més la funció, segons la classificació del Decret 3.177/1983, de 16 de novembre, i les modificacions posteriors.
  
e) Memòria que descriga l'activitat.
  
f) Esquema de les instal·lacions.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Document que acredite la potabilitat de l'aigua utilitzada per l'empresa.
  
5. Justificant d'haver pagat la taxa corresponent.
  
Si s'importen productes cal afegir una declaració jurada que indique que:
  
- Els productes que s'importaran compleixen la legislació alimentària espanyola quant a composició, característiques, etiquetatge i transport.
  
- Els productes que s'importaran procediran d'indústries autoritzades al país d'origen.
  
- L'emmagatzematge es farà en establiments autoritzats.
  
Si es tracta d'un canvi de domicili de l'activitat, la documentació serà la mateixa que per a les sol·licituds d'autorització inicial, i s'indicarà a més el domicili anterior en l'apartat corresponent de la instància.
  
En les sol·licituds d'envasat d'aigua mineral natural o de font, s'indicarà la referència al Boletín Oficial del Estado en què s'haja publica el reconeixement de la utilització de la denominació corresponent.
  
Autorització de l'activitat d'importador sense dipòsit de distribució
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria i de l'activitat.
  
d) Productes objecte de l'activitat i procedència. En el cas d'additius, se n'indicarà a més la funció, segons la classificació del Decret 3.177/1983, de 16 de novembre, i les modificacions posteriors.
  
e. Memòria que descriga l'activitat.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Declaració jurada que:
  
- El producte que s'importarà compleix la legislació sanitària espanyola quant a composició i característiques, etiquetatge i transport.
  
- El producte procedeix d'indústries autoritzades al país d'origen.
  
- L'emmagatzematge es farà en establiments autoritzats.
  
5. Justificant d'haver pagat la taxa corresponent.
  
Convalidació de les autoritzacions sanitàries d'indústries alimentàries
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria i de l'activitat.
  
d) Productes objecte de l'activitat i procedència. En el cas d'additius, se n'indicarà a més la funció, segons la classificació del Decret 3.177/1983, de 16 de novembre, i les modificacions posteriors.
  
e) Memòria que descriga l'activitat.
  
f. Esquema de les instal·lacions.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Document que acredite la potabilitat de l'aigua utilitzada per l'empresa.
  
5. Justificant d'haver pagat la taxa corresponent.
  
6. A més:
  
a) Si no s'han produït canvis en les instal·lacions o els processos:
  
- Declaració jurada del fet que no s'han produït modificacions en l'activitat ni en les instal·lacions des de l'autorització o des de l'última convalidació, adaptant-se a la legislació vigent.
  
b) Si hi ha hagut modificacions en instal·lacions o processos fonamentals des de la data d'autorització o des de l'última convalidació, s'especificaran en la memòria i l'esquema de les instal·lacions.
  
Canvi de titularitat o de denominació de les autoritzacions sanitàries d'indústries alimentàries
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria.
  
d) Productes objecte de l'activitat i procedència. En el cas d'additius, se n'indicarà a més la funció, segons la classificació del Decret 3177/1983, de 16 de novembre, i les modificacions posteriors.
  
e) Titular o denominació anterior.
  
f) Memòria que descriga l'activitat.
  
2. Fotocòpia del document nacional d'identitat o codi d'identificació fiscal del nou titular o de la nova denominació.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Acreditació del canvi de titularitat o de denominació, per qualsevol mitjà admissible en dret.
  
5. Justificant d'haver pagat la taxa corresponent.
  
Autorització sanitària d'ampliació d'activitat
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria.
  
d) Productes objecte de l'activitat i procedència. En el cas d'additius, se n'indicarà a més la funció, segons la classificació del Decret 3177/1983, de 16 de novembre, i les modificacions posteriors.
  
e) Memòria que descriga l'activitat.
  
f) Esquema de les instal·lacions.
  
g) Activitats que s'amplien.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Justificant d'haver pagat la taxa corresponent.
  
Autorització d'anotació de magatzem
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria.
  
d) Productes objecte de l'activitat.
  
e) Memòria que descriga l'activitat.
  
f) Esquema d'instal·lacions del magatzem.
  
g) Domicili del magatzem.
  
2. Fotocòpia del document nacional d'identitat o codi d'identificació fiscal del nou titular o de la nova denominació.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Document que acredite la potabilitat de l'aigua utilitzada al magatzem.
  
5. Justificant d'haver pagat la taxa corresponent.
  
Cessament d'activitat
  
1. Imprés de sol·licitud normalitzat, en què s'indicarà:
  
a) Tipus de sol·licitud.
  
b) Dades del titular de la indústria.
  
c) Dades de la indústria.
  
d) Productes objecte de l'activitat que manté.
  
e) Memòria que descriga l'activitat que manté.
  
f) Activitats que cessen.
  
2. Fotocòpia del document nacional d'identitat o codi d'identificació fiscal del nou titular o de la nova denominació.
  
3. Firma de qui fa la sol·licitud o del seu representant, el qual haurà d'acreditar la representació.
  
Registre específic de preparats alimentaris per a règims dietètics o especials
  
1. Imprés de sol·licitud normalitzat per a cada producte, en què s'indicarà:
  
a Dades del titular de la indústria.
  
b. Dades del producte: denominació, marca i forma de presentació.
  
c. En el cas de productes de procedència no nacional, s'emplenarà l'apartat 3 de la sol·licitud.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Etiquetatge del producte en castellà.
  
5. Justificant d'haver pagat la taxa corresponent.
  
Registre específic d'aigües de beguda envasades
  
1. Imprés de sol·licitud normalitzat per a cada producte.
  
2. Fotocòpia del document nacional d'identitat o codi d'identificació fiscal del titular.
  
3. Firma de qui fa la sol·licitud o del seu representant, el qual haurà d'acreditar la representació.
  
4. Etiquetatge original del producte.
  
5. Analítica microbiològica de l'aigua envasada, que comprendrà els paràmetres recollits en l'apartat 1.2.2 de l'annex I del Reial Decret 1.164/1991, de 22 de juliol.


Còpia Permalink ELI